Poročilo, ki omogoča izračun dodeljene količine Evropske unije, in poročilo, ki omogoča izračun skupne dodeljene količine Unije, njenih držav članic in Islandije, v skladu s členom 3(7a), (8) in (8a) Kjotskega protokola za drugo ciljno obdobje, kakor se zahteva v skladu s členom 3(2) Sklepa Sveta (EU) 2015/1339

1.Uvod

To poročilo in priloženi delovni dokument služb Komisije sestavljata poročilo, ki omogoča izračun dodeljene količine Evropske unije (EU), in poročilo, ki omogoča izračun skupne dodeljene količine Unije, njenih držav članic in Islandije, v skladu s členom 3(7a), (8) in (8a) Kjotskega protokola za drugo ciljno obdobje, ter ki prikazuje sposobnost EU, njenih držav članic in Islandije za izračun njihovih emisije in dodeljene količine v skladu s Sklepom 2/CMP.8 Konference pogodbenic kot sestanka pogodbenic Kjotskega protokola, kakor se zahteva v skladu s členom 3(2) Sklepa Sveta (EU) 2015/1339. Poročili bosta poslani sekretariatu Okvirne konvencije Združenih narodov o spremembi podnebja (UNFCCC).

Izračun dodeljene količine v okviru Kjotskega protokola v tem poročilu je osnovni pogoj za obračunavanje v zvezi s ciljem EU za zmanjšanje emisij toplogrednih plinov v drugem ciljnem obdobju Kjotskega protokola. To poročilo vključuje tudi informacije o izbiri posameznih možnosti obračunavanja v okviru Kjotskega protokola.

2.Evidence antropogenih emisij toplogrednih plinov iz virov in po ponorih odstranjenih toplogrednih plinov, za katere se ne uporablja nadzor na podlagi Montrealskega protokola

Celotna skupna evidenca antropogenih emisij iz virov in po ponorih odstranjenih toplogrednih plinov, za katere se ne uporablja nadzor na podlagi Montrealskega protokola, za vsa leta od izhodiščnega leta do leta 2014 za EU, njene države članice in Islandijo je predložena UNFCCC kot ločen dokument v povezavi s tem poročilom v skladu z odstavkom 1(a) Priloge I k Sklepu 2/CMP.8.

3.Določitev izhodiščnih let za drugo ciljno obdobje

V skupni evidenci so navedena izhodiščna leta, ki so jih države članice in Islandija izbrale v svojih nacionalnih evidencah. Pregled je predstavljen v nadaljevanju:

Država članica Izhodiščno leto za CO2, CH4 in N2O Izhodiščno leto za HFC, PFC

in SF6 Izhodiščno leto za NF3 Avstrija 1990 1990 2000 Belgija 1990 1995 1995 Bolgarija 1988 1995 1995 Hrvaška 1990 1990 2000 Ciper 1990 1995 1995 Češka republika 1990 1995 1995 Danska 1990 1995 1995 Estonija 1990 1995 1995 Finska 1990 1995 1995 Francija 1990 1990 1995 Nemčija 1990 1995 1995 Grčija 1990 1995 2000 Madžarska 1985–1987 1995 1995 Irska 1990 1995 1995 Italija 1990 1990 1995 Latvija 1990 1995 1995 Litva 1990 1995 1995 Luksemburg 1990 1995 1995 Malta 1990 1990 1995 Nizozemska 1990 1995 1995 Poljska 1988 1995 2000 Portugalska 1990 1995 2000 Romunija 1989 1989 2000 Slovaška 1990 1990 2000 Slovenija 1986 1995 1995 Španija 1990 1995 1995 Švedska 1990 1995 1995 Združeno kraljestvo 1990 1995 1995 Islandija 1990 1990 1995

4.Pogoji skupnega izpolnjevanja v skladu s členom 4 Kjotskega protokola za drugo ciljno obdobje

EU, njene države članice in Islandija so se dogovorile, da bodo svoje obveznosti količinskega omejevanja in zmanjševanja emisij iz člena 3 Kjotskega protokola za drugo ciljno obdobje Kjotskega protokola izpolnjevale skupaj, v skladu z določbami člena 4 Protokola. Unija, njene države članice in Islandija so se dogovorile o obveznosti količinskega zmanjšanja emisij, ki njihove povprečne letne emisije toplogrednih plinov v drugem ciljnem obdobju omejuje na 80 % vsote njihovih emisij v izhodiščnem letu, kar je zajeto v spremembi iz Dohe.

Pogodbenice, ki se dogovorijo o skupnem izpolnjevanju obveznosti iz člena 3 Kjotskega protokola, morajo v skladu s členom 4 Kjotskega protokola v ustreznem sporazumu o skupnem izpolnjevanju določiti zadevno raven emisij, dodeljeno vsaki pogodbenici. Sklep Sveta (EU) 2015/1339 določa pogoje sporazuma o skupnem izpolnjevanju in zadevne ravni emisij za vsako pogodbenico navedenega sporazuma. Sporazum med EU, njenimi državami članicami in Islandijo glede sodelovanja Islandije pri skupnem izpolnjevanju obveznosti Evropske unije, njenih držav članic in Islandije v drugem ciljnem obdobju Kjotskega protokola določa pogoje, ki urejajo sodelovanje Islandije. Ravni emisij določajo dodeljene količine držav članic in Islandije za drugo ciljno obdobje. Te ravni emisij so bile določene na podlagi obstoječe zakonodaje Unije za obdobje 2013–2020 v okviru „svežnja ukrepov za podnebne spremembe in obnovljivo energijo“.

5. Izračun dodeljenih količin v skladu s členom 3(7a), (8) in (8a)

Skupna dodeljena količina EU, njenih držav članic in Islandije za drugo ciljno obdobje Kjotskega protokola je enaka odstotku, določenemu za Unijo, njene države članice in Islandijo v tretjem stolpcu Priloge B h Kjotskemu protokolu, kot je bil nadomeščen s spremembo iz Dohe (80 %), emisij v izhodiščnem letu, pomnoženem z osem. Tako izračunana skupna dodeljena količina znaša

37 625 402 324 ton ekvivalenta CO2.

Ta dodeljena količina EU je določena v skladu s pogoji sporazuma o skupnem izpolnjevanju in znaša 15 834 334 860 ton ekvivalenta CO2.

Dodeljene količine držav članic in Islandije so prav tako določene v skladu s pogoji sporazuma o skupnem izpolnjevanju in so navedene v tabeli 2.